**Stanovy občianskeho združenia**

**JAVORKA – Združenie rodičov**

**Článok 1**

**ZÁKLADNÉ USTANOVENIA**

1. Názov občianskeho združenia je **JAVORKA – Združenie rodičov**
2. Sídlo občianskeho združenia JAVORKA – Združenie rodičov (ďalej len JAVORKA-ZR) je na adrese Javorová ul.č.16, 052 01 Spišská Nová Ves
3. JAVORKA-ZR je dobrovoľné občianske združenie, ktoré združuje rodičov, resp. zákonných zástupcov študentov Gymnázia na Javorovej ulici v Spišskej Novej Vsi

**Článok 2**

**CIEĽ A ČINNOSŤ**

1. Cieľom JAVORKA-ZR je v spolupráci s vedením školy, pedagogickými pracovníkmi školy, orgánmi štátnej správy a samosprávy zabezpečovať:
   1. kvalitnú výchovu a vzdelávanie študentov školy na princípoch humanizmu a demokracie v súlade s pedagogickou teóriou
   2. ochranu práv, ktoré sú zabezpečené v Deklarácii práv dieťaťa UNESCO s dôrazom na rešpektovanie jeho osobnosti
   3. ochranu záujmov rodičov týchto študentov vyplývajúcich z ich zodpovednosti za výchovu a vzdelávanie detí v zmysle zákona o rodine
   4. ochranu učiteľov zodpovedných za výchovu a vzdelávanie
2. Pre naplnenie cieľa JAVORKA-ZR vykonáva tieto činnosti:
   1. podieľa sa na riešení výchovných a vzdelávacích problémov
   2. zhromažďuje námety, pripomienky a požiadavky rodičov týkajúce sa výchovno-vzdelávacieho procesu a spolupracuje pri ich riešení
   3. pri zabezpečovaní výchovy a vzdelávania spolupracuje so zriaďovateľom, orgánmi štátnej správy a samosprávy, resp. štátnou školskou inšpekciou
   4. ochraňuje žiakov pred negatívnymi metódami vo výchovno-vzdelávacom procese, stresovými situáciami a pred ich nadmerným zaťažovaním
   5. podieľa sa na ochrane zdravia študentov školy a podporuje ich zdravý telesný a psychický vývin
   6. usiluje sa o zabezpečovanie racionálneho stravovania študentov školy
   7. napomáha rozvoju športovej a záujmovej činnosti študentov v čase mimo vyučovania
   8. spolupracuje pri zabezpečovaní kultúrnych a spoločenských aktivít a udalostí v škole
   9. podporuje rozvoj medzinárodných stykov medzi Gymnáziom na Javorovej ulici a školami podobného typu v zahraničí.

**Článok 3**

**ČLENSTVO**

1. Členom JAVORKA-ZR môže byť každý rodič, resp. zákonný zástupca študenta riadne zapísaného do Gymnázia na Javorovej ulici, ktorý súhlasí so stanovami
2. Členstvo v rodičovskom združení vzniká a obnovuje sa v každom novom školskom roku:
   1. podpisom rodiča resp. zákonného zástupcu študenta do zoznamu členov JAVORKA-ZR, ktorý je totožný s prezenčnou listinou prvého zasadnutia triedneho aktívu v novom školskom roku
   2. zaplatením členského príspevku
3. Členstvo rodiča, resp. zákonného zástupcu študenta zaniká
   1. nepodpísaním sa do zoznamu členov JAVORKA-ZR a nezaplatením členského príspevku
   2. dobrovoľným vystúpením - členstvo zaniká dňom doručenia písomného oznámenia člena o vystúpení zo združenia,
   3. vyškrtnutím z dôvodu nečinnosti člena,
   4. vylúčením, ak člen opätovne a napriek výstrahe porušuje členské povinnosti, alebo z iných dôležitých dôvodov. O vylúčení rozhoduje Rodičovská rada. Proti rozhodnutiu o vylúčení má právo podať člen odvolanie na najvyšší orgán združenia
   5. úmrtím fyzickej osoby
   6. zánikom združenia

**Článok 4**

**PRÁVA A POVINNOSTI ČLENOV**

1. Člen má právo:
   1. podieľať sa na činnosti združenia
   2. voliť a byť volený do orgánov JAVORKA-ZR
   3. obracať sa na orgány JAVORKA-ZR s námetmi a sťažnosťami a žiadať stanovisko
   4. byť informovaný o činnosti a rozhodnutiach orgánov JAVORKA-ZR
2. Povinnosti člena:
   1. dodržiavať stanovy JAVORKA-ZR
   2. pomáhať pri plnení cieľov združenia a aktívne sa podieľať na jeho práci
   3. podľa svojho svedomia, rozsahu svojich možností a schopností pomáhať orgánom združenia,
   4. platiť členské príspevky,
   5. ochraňovať a zveľaďovať majetok združenia.

**Článok 5**

**ORGÁNY JAVORKA-ZR**

1. Najvyšším orgánom JAVORKA-ZR je Rodičovská rada
2. Výkonným orgánom JAVORKA-ZR je Výkonný výbor
3. Štatutárny orgán, ktorý zastupuje JAVORKA-ZR vo vonkajších vzťahoch je predseda
4. Nižšie organizačné zložky sú Triedne aktívy
5. Kontrolný orgán, ktorý kontroluje hospodárenie JAVORKA-ZR je Revízna komisia

**Článok 6**

**RODIČOVSKÁ RADA**

1. Rodičovská rada je najvyšším orgánom JAVORKA-ZR. Je tvorená zástupcami triednych aktívov (predsedami), ktorí boli volení na prvom zasadnutí triednych aktívov v školskom roku
2. Rodičovská rada sa schádza podľa potreby minimálne 1x do roka
3. Rodičovská rada je uznášania schopná, ak je prítomná nadpolovičná väčšina jej členov a rozhoduje väčšina hlasov prítomných členov.
4. Rodičovská rada:
   1. riadi a zabezpečuje činnosť JAVORKA-ZR
   2. volí a odvoláva predsedu, podpredsedu, hospodára JAVORKA-ZR a dvoch členov, ktorí tvoria Výkonný výbor
   3. volí revíznu komisiu
   4. zvoláva a obsahovo pripravuje celoškolský aktív
   5. schvaľuje výšku členského príspevku a termín jeho úhrady
   6. schvaľuje správu o činnosti, správu o hospodárení a návrh rozpočtu JAVORKA-ZR
   7. rozhoduje o vylúčení člena
   8. schvaľuje stanovy a ich zmeny
   9. rozhoduje o zrušení JAVORKA-ZR a v prípade likvidácie ustanovuje likvidátora

**Článok 7**

**VÝKONNÝ VÝBOR**

1. Výkonný výbor je výkonným orgánom JAVORKA-ZR, riadi činnosť združenia v období medzi zasadnutiami Rodičovskej rady.
2. Výkonný výbor má päť členov, ktorých funkčné obdobie je dva roky. Schádza sa podľa potreby, minimálne 2x do roka. Zvoláva a riadi ho predseda.
3. Výkonný výbor je uznášania schopný, ak je prítomná nadpolovičná väčšina jeho členov a rozhoduje väčšina hlasov prítomných členov.
4. Výkonný výbor vypracováva správu o činnosti, správu o hospodárení a návrh rozpočtu JAVORKA-ZR

**Článok 8**

**TRIEDNY AKTÍV**

1. Triedny aktív je základnou organizačnou jednotkou štruktúry JAVORKA-ZR
2. Vzniká na prvej schôdzi triednych aktívov prijatím členstva rodičov a zápisom do Zoznamu členov JAVORKA-ZR
3. Triedny aktív volí predsedu a zapisovateľa
4. Vyjadruje sa k výchovno-vzdelávaciemu procesu v danej triede, pomáha triednemu učiteľovi riešiť problémové situácie a formuluje námety a pripomienky Rodičovskej rade alebo vedeniu školy
5. Zabezpečuje dohovoreným spôsobom výber členského

**Článok 9**

**REVÍZNA KOMISIA**

1. Revízna komisia je trojčlenným kontrolným orgánom občianskeho združenia JAVORKA-ZR. Tvorí ju predseda a dvaja členovia, ktorých volí Rodičovská rada
2. Revízna komisia kontroluje hospodárenie JAVORKA-ZR, upozorňuje orgány na nedostatky a navrhuje opatrenia na ich odstránenie, kontroluje aj dodržiavanie stanov a vnútorných predpisov.
3. Revízna komisia minimálne raz ročne vypracuje správu o výsledku kontroly a inventarizácie majetku, ktorú predkladá Rodičovskej rade.
4. Funkčné obdobie revíznej komisie je 2 roky

**Článok 10**

**HOSPODÁRENIE**

1. JAVORKA-ZR je samostatnou účtovnou jednotkou, ktorá vedie účtovníctvo v súlade so zákonom o účtovníctve a ďalšími právnymi predpismi. Za správnosť účtovnej evidencie zodpovedá Výkonný výbor.
2. Občianske združenie hospodári podľa schváleného rozpočtu, ktorý obsahuje všetky rozpočtované príjmy a výdavky združenia.
3. Príjmy tvoria:
   1. členské príspevky
   2. príspevky, dary, dotácie a granty od fyzických a právnických osôb
   3. výnosy z majetku
   4. príjmy z akcií usporiadaných JAVORKA-ZR
4. Občianske združenie JAVORKA-ZR si otvorí samostatný účet vo finančnom ústave, ku ktorému bude zriadené dispozičné právo pre predsedu a hospodára Výkonného výboru.

**Článok 11**

**ZÁNIK**

1. JAVORKA-ZR zaniká
   1. dobrovoľným rozpustením alebo zlúčením s iným združením
   2. právoplatným rozhodnutím Ministerstva vnútra o jeho rozpustení
2. Ak zaniká rozpustením, Výkonný výbor určí likvidátora. Pri likvidácii sa najprv uhradia pohľadávky a záväzky organizácie. Majetok sa v prípade likvidácie môže použiť výlučne v súlade s cieľom občianskeho združenia JAVORKA-ZR.

**Článok 12**

**ZÁVEREČNÉ USTANOVENIE**

1. Stanovy nadobúdajú platnosť dňom schválenia Rodičovskou radou a účinnosť dňom registrácie Občianskeho združenia v príslušnom registri Ministerstva vnútra.